text: La Penya passa a la final!! (45 a 61) | El Diari de Badalona
  Inici La Penya passa a la final!! (45 a 61)
  Els verd-i-negres s'han desfet del Madrid amb una exhibició defensiva i se les tornaran a veure amb el Barça
  El júnior de la Penya ha aconseguit passar a la final del campionat d'Espanya en vèncer al del Madrid per 45 a 61.
  Els verd-i-negres jugaran la 2a final en 6 dies després de guanyar el Nike International Junior Tournament, l'equivalent a l'Eurolliga júnior.
  Ho farà contra el Barça, el mateix rival de la setmana passada a Londres, de fa 3 setmanes al campionat de Catalunya amb victòria blaugrana, i amb el que s'ha enfrontat 6 cops més entre lliga, Copa Federació i Torneig d'Hospitalet.
  Per arribar-hi, els verd-i-negres han superat al Madrid amb la seva millor arma: la defensa.
  Després d'un primer quart igualat (14 a 15), la Penya ha engreixat la màquina defensiva per anul·lar als blancs (21 a 31) i mantenir aquest coixí durant tot el partit.
  Tot i que el Madrid s'ha aferrat al partit abans de la mitja part (25 a 31), la Penya ha tornat a ofegar al seu rival a la represa i mai li ha deixat jugar còmode (37 a 50).
  Al tram final, la Penya s'ha mantingut fema mentre que el Madrid s'ha anat apagant a mesura que s'acostava el final.